Branislav Bukovský

Mgr. Branislav Bukovský (* 13. február 1968, Trnava – † 23. marec 2014) bol slovenský kňaz, farár vo farnosti Bratislava - Kráľovnej rodiny a dramaturg.RTVS odvysiela nový cyklus dokumentov Dedičstvo otcov Pôsobil tiež ako cirkevný sudca a spolutvorca náboženských programov.V Alpách zomrel kňaz Branislav Bukovský, podieľal sa aj na príprave náboženského vysielania v RTVS, aktuality.sk, 24. 3. 2014 

 Život 
Narodil sa v Trnave, vyrastal vo farnosti Trnava-Tulipán. Za kňaza bol ordinovaný 10. júna 1995. Pracoval ako kaplán vo farnostiach Piešťany, Bratislava - Blumentál i Bratislava - Kostol Sv. Alžbety. Ako administrátor slúžil od roku 1999 vo farnosti Veľké Ripňany. Od roku 2001 pracoval ako farár vo farnosti Bratislava - Devín., neskoršie vo farnosti Bratislava - Kráľovnej Rodiny. 

Pracoval tiež ako cirkevný sudca. Podieľal sa na výrobe náboženských programov v RTVS; bol aj členom Rady KBS pre spoločenské komunikačné prostriedky. 

Zomrel počas dovolenky vo francúzskych Alpách na srdcový infarkt vo veku 46 rokov.

V roku 2015 sa stal in memoriam laureátom ceny Andreja Radlinského za prínos v mediálnej oblasti. 

 Referencie 

 Externé odkazy 
 Spomienky na Braňa Bukovského 
 Úmrtie: Zomrel kňaz Bratislavskej arcidiecézy Branislav Bukovský, tkkbs.sk, 23. 3. 2014 

Kategória:Slovenskí rímskokatolícki kňazi
Kategória:Slovenskí televízni dramaturgovia
Kategória:Slovenskí dramaturgovia dokumentárnych filmov
Kategória:Osobnosti z Trnavy